Ξύλινη πενταώροφη παγόδα στην Ιαπωνία, χτισμένη τον 7ο αιώνα. Η παγόδα ονομάζεται Χόριο-τζι.
Η **παγόδα** είναι πύργος με πολλαπλές μαρκίζες, ο οποίος χρησιμοποιείται κυρίως στη Νότια Ασία. Έχει εξαπλωθεί και στην Ανατολική Ασία, σε χώρες όπως το Νεπάλ, την Κίνα, την Ιαπωνία και σε άλλα μέρη της Ασίας. Χρησιμοποιείται για θρησκευτικούς σκοπούς. Κάποιες παγόδες χρησιμοποιούνται ως Ταοϊστικοί χώροι λατρείας. Οι περισσότερες παγόδες χρησιμοποιούνται από τους Βουδιστές ως χώροι λατρείας, ενώ συχνά βρίσκονται τουλάχιστον κοντά σε μια βιχάρα, αρκετά συχνά μέσα σε αυτή. Σε ορισμένες χώρες, ο όρος μπορεί να αναφέρεται και σε άλλες θρησκευτικές δομές. Στο Βιετνάμ και την Καμπότζη, λόγω της γαλλικής μετάφρασης, στα αγγλικά ως παγόδα εννοείται κάθε μέρος της λατρείας, αν και η *παγόδα* δεν είναι μια ακριβής λέξη για να περιγράψει μια βουδιστική βιχάρα. Η σύγχρονη παγόδα είναι μια εξέλιξη της στούπας, η οποία προέρχεται από το αρχαίο Νεπάλ. Η στούπα είναι μια δομή που μοιάζει με τάφο, όπου τα ιερά λείψανα κρατούνταν ασφαλή και τιμούνταν. Η αρχιτεκτονική δομή της στούπας έχει εξαπλωθεί σε όλη την Ασία. Οι παγόδες έχουν χτιστεί με πολλές διαφορετικές μορφές, ενώ οι κατά τόπους λεπτομέρειες έχουν ενσωματωθεί στο γενικό σχεδιασμό. Σε πολλά φιλιππινέζικα καμπαναριά, το σχήμα τους επηρεάζεται σε μεγάλο βαθμό από τις παγόδες που έχτισαν οι Κινέζοι εργάτες που προσλήφθηκαν από τους Ισπανούς.

Ετυμολογία
----------

Μία προτεινόμενη ετυμολογία είναι ο νότιος κινεζικός όρος για τον πύργο με οκτώ γωνίες, στα Κινέζικα 八角塔. Η πρόταση ενισχύεται από το όνομα μιας διάσημης παγόδας που είδαν πολλοί από τους πρώτους Ευρωπαίους επισκέπτες στην Κίνα, τη «Πατσόου τα» (κινέζικα: 琶洲塔), στο αγκυροβόλιο Ουαμπόα ακριβώς νότια της Κουανγκτσόου. Μια άλλη προτεινόμενη ετυμολογία είναι από την περσική λέξη μπουτκάντα, από τις λέξεις μπουτ και κάντα.

Η παγόδα Κεκ Λοκ Σι έχει επιρροές βιρμανικού, ταϊλανδικού και κινεζικού ρυθμού. Μια ετυμολογία της λέξης είναι από την σιναλέζικη λέξη *dāgaba*, η οποία προέρχεται από το σανσκριτικό *dhātugarbha* ή τη λέξη της γλώσσας Πάλι *dhātugabbha*: «μήτρα λείψανου/αίθουσα» ή «ιερό σκήνωμα», δηλαδή μια στούπα.

Ιστορία
-------

Η προέλευση της παγόδας μπορεί να αναχθεί στην στούπα (3ο αιώνα π.Χ.).

Από την άλλη πλευρά, η στούπα αναδειχθεί ως ένα ξεχωριστό στυλ της αρχιτεκτονικής Νέβα του Νεπάλ και εξαπλώθηκε στη Νοτιοανατολική και Ανατολική Ασία. Ο νεπαλέζος αρχιτέκτονας Αρανίκο επισκέφθηκε την Κίνα και μοιράστηκε τις ικανότητες του στην κατασκευή κτιρίων στούπας στην Κίνα.

Τα κτίρια αυτά (παγόδα, στούπα) διέπρεψαν ως βουδιστικά μνημεία που χρησιμοποιούταν για την απόθεση ιερών κειμηλίων.

### Συμβολισμός

Η κινεζική εικονογραφία είναι αισθητή στις κινεζικές παγόδες, καθώς και σε άλλες αρχιτεκτονικές παγόδας της Ανατολικής Ασίας. Η εικόνα του Γκαουτάμα Βούδα στο αμπάγια μούντρα είναι επίσης αισθητή σε ορισμένες παγόδες. Η βουδιστική εικονογραφία μπορεί να παρατηρηθεί σε ολόκληρο το συμβολισμό της παγόδας.

Σε ένα άρθρο σχετικά με βουδιστικά στοιχεία της τέχνης της δυναστείας των Χαν, ο Γου Χουνγκ δείχνει ότι σε αυτούς τους τάφους, ο Βουδιστικός συμβολισμός είχε ενσωματωθεί τόσο καλά στις Κινεζικές παραδόσεις που είχε αναπτυχθεί ένα ξεχωριστό σύστημα συμβολισμού.

Παραπομπές
----------

1. 1 2  «The Origin of Pagodas». China.org.cn. 19 Σεπτεμβρίου 2002. Ανακτήθηκε στις 23 Ιανουαρίου 2017.
2. ↑  «Pagoda». Webpages.uidaho.edu. Ανακτήθηκε στις 23 Ιανουαρίου 2017.
3. ↑  «DEVELOPMENT OF STUPA ARCHITECTURE IN INDIA» (PDF). *Shodhganga.inflibnet.ac.in*. Ανακτήθηκε στις 23 Ιανουαρίου 2017.
4. ↑  «The stupa (article)». Khan Academy. Ανακτήθηκε στις 23 Ιανουαρίου 2017.
5. ↑  *The Columbia Encyclopedia*, Sixth Edition. Columbia University Press
6. ↑  Chinese Origin of the Term Pagoda: Liang Sicheng's Proposed Etymology
Authors: David Robbins Tien, Gerald Leonard Cohen
Publication: Arts, Languages and Philosophy Faculty Research & Creative Works
DownloadTien, D. R. & Cohen, G. L. (2017). David Robbins Tien. Comments on Etymology, October 2014, Vol.44, no. 1, pp. 2–6.
7. ↑  *Random House Unabridged Dictionary*, Second Edition. Random House, New York, 1993.
8. ↑  *Hobson-Jobson: The Anglo-Indian Dictionary* by Henry Yule & Arthur Coke Burnell, first printed 1896, reprinted by Wordsworth Editions, 1996, p. 291. *Online Etymology Dictionary* by Douglas Harper, s.v. *pagoda*, at  (Accessed 29 April 2016)
9. 1 2  Editors, The (26 Ιανουαρίου 2012). «pagoda | architecture». *Britannica.com*. Ανακτήθηκε στις 23 Ιανουαρίου 2017.
10. ↑  «Nepal, China commemorate 57-year-long friendship - China News». SINA English. Ανακτήθηκε στις 23 Ιανουαρίου 2017.
11. ↑  *The Evolution of Indian Stupa Architecture in East Asia*. Eric Stratton. New Delhi, Vedams, 2002, viii, (ISBN 81-7936-006-7)
12. ↑  *The Impact of Buddhism on Chinese Material Culture*. John Kieschnick. Published 2003. Princeton University Press. (ISBN 0-691-09676-7). page 83
13. ↑  *The Impact of Buddhism on Chinese Material Culture*. John Kieschnick. Published 2003. Princeton University Press. (ISBN 0-691-09676-7). page 84

Εξωτερικοί σύνδεσμοι
--------------------

* Πολυμέσα σχετικά με το θέμα  Pagodas στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85096588
* GND: 4115487-3
* BNF: cb120106140 (data)
* NDL: 00573137
* NKC: ph137433

 |

 |